Godkendelsesmateriale til leverandører af personlig pleje, praktisk hjælp og 
madservice 
Sagsfremstilling 
19.       Godkendelsesmateriale til leverandører af personlig pleje, praktisk hjælp og 
madservice - Åbent 
  
  
SAGENS INDHOLD 
Byrådet skal efter § 91 i Serviceloven skabe grundlag for, at borgere, der er visiteret til hjælp efter § 83, kan vælge 
mellem forskellige leverandører af madservice, praktisk hjælp og personlig pleje.  
  
Byrådet besluttede 25. juni 2013 at implementere det frie leverandørvalg via godkendelsesmodellen samt 
fritvalgsbeviset. Godkendelsesmodellen indebærer, at alle leverandører, der opfylder de kvalitets- og priskrav, som 
Byrådet har fastsat, kan blive godkendt som leverandører i [adresse]. [adresse] giver borgere, der 
er visiteret til hjælp efter servicelovens § 83, adgang til selv at indgå aftale med en CVR-registreret virksomhed om 
hjælpens udførelse. Leverandører efter fritvalgsbeviset skal ligeledes opfylde kommunens leverandør- og 
kvalitetskrav, herunder de politisk godkendte fritvalgspriser, som er vedtaget i Byrådet 28. maj 2013.  
  
Det frie leverandørvalg omfatter de borgere, der tildeles personlig pleje, praktisk hjælp og madservice i henhold til § 
83 i Serviceloven, dog ikke beboere i plejeboliger og lignende boenheder. 
  
[adresse] godkendelsesmateriale til leverandører af personlig pleje, praktisk hjælp og madservice består 
af følgende dokumenter: 
  
· Leverandør- og kvalitetskrav 
· Kontrakt 
· Ansøgningsskema 
  
Godkendelsesmaterialet indeholder en beskrivelse af de krav, som både kommunale og private leverandører skal 
leve op til. Byrådet har senest godkendt materialet for madservice og personlig pleje og praktisk hjælp 28. februar 
2012. 
  
Der er pt. godkendt 2 private leverandører af praktisk hjælp og 1 privat leverandør af personlig pleje og praktisk 
hjælp samt 1 privat leverandør af madservice.  
  
 
Byråd 
28. januar 2014 
Sagsnr. 710-2010-
22950 
Dok.nr. 710-2014-
19492 
Sagsbehandler 
DPSRAM 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
  
Da der, som følge af Favrskov Kommunes kvalitetsstandard for ældre- og sundhedsområdet og nye regler for 
mærkning af allergener, skal ske ændringer i leverandør- og kvalitetskrav for praktisk hjælp og personlig pleje, 
kontrakten for praktisk hjælp og personlig pleje samt leverandør- og kvalitetskrav for madservice, skal 
godkendelsesmaterialet på ny behandles i Byrådet. 
  
VURDERING 
Godkendelsesmaterialet for praktisk hjælp og personlig pleje er således ændret, så det nu følger de rammer, som 
Favrskov Kommunes kvalitetsstandard for ældre- og sundhedsområdet fastsætter. Herudover er der lavet mindre 
formuleringsmæssige ændringer.  
  
Ændringer i godkendelsesmaterialet for praktisk hjælp og personlig pleje er koncentreret om følgende afsnit:  
· Afsnit 1.2.1 Antallet af ældre og visiterede. Afsnittet er opdateret med nye tal.  
· Afsnit 2.1.3 Ydelsesbeskrivelser og serviceniveau. Skemaerne er tilrettet kvalitetsstandard for ældre- og 
sundhedsområdet 2014. 
  
Bilaget kontakt for praktisk hjælp og personlig pleje 
· § 6 Sikkerhedsstillelse. Den stillede sikkerhed hæves til minimum 40.000 kr. Ændringen sker på baggrund af 
erfaringer fra andre kommuner, der har oplevet konkurs fra private leverandører med afledte udgifter til følge til at 
sikre erstatningshjælp med kort varsel. 
· § 22 Dokumentation i elektronisk journal. Det præciseres, at PDA skal benyttes, og at efterdisponering 
(registreringen af leveret tid foretages manuelt på kontoret) kun bruges i særlige tilfælde. 
  
Revideringen af godkendelsesmaterialet for Favrskov Kommunes madservice sker på baggrund af ændring i 
kvalitetstandard for ældre og sundhedsområdet omkring delvis overgang til økologiske råvarer. Herudover er der 
indarbejdet en lovmæssig ændring vedr. krav om mærkning af allergener (stoffer, der kan frembringe allergi) på 
varedeklarationer. 
  
Ligeledes er der foretaget ændringer i layoutet for at gøre det mere overskueligt og læsevenligt. 
  
I godkendelsesmateriale for madservice er der foretaget følgende ændringer: 
  
Bilaget leverandør- og kvalitetskrav 
· Afsnit 2.1.1 Vedtagne kvalitetskrav. Tilføjes et punkt vedr. økologiomlægning af Favrskov Mad. 
· Afsnit 2.1.2 Krav til madproduktionen. Lovgivning vedr. mærkning af allergener er ajourført. 
Alle ændringer i godkendelsesmaterialet for både praktisk hjælp og personlig pleje samt madservice er markeret i 
bilagene. 
  
INDDRAGELSE/KOMMUNIKATION 
Ældrerådet orienteres om godkendelsesmaterialet på deres møde 15. januar 2014. 
  
Social og Sundhed orienterer de private leverandører om ændringerne. 
  
ØKONOMISKE KONSEKVENSER 
De indarbejdede ændringer har ingen økonomiske konsekvenser for praktisk hjælp og personlig pleje.  
  
For madservice vurderes det, at omlægningen til økologi er udgiftsneutral i forhold til fritvalgsprisen. Vurderingen 
beror på en kombination af stigende udgifter til indkøb af råvarer og en ændret sammensætning af menuerne, 
således at de i højere grad tilpasses årstiderne. 
  
INDSTILLING 
Social- og sundhedsdirektøren indstiller til Byrådet: 
  
1. At godkendelsesmaterialet for praktisk hjælp og personlig pleje godkendes. 
2. At godkendelsesmaterialet for madservice godkendes. 
  
BESLUTNING 
  
Social- og Sundhedsudvalget, 14. januar 2014: 
Fraværende: Ingen 
  
Indstilles godkendt. 
  
Økonomiudvalget, 21. januar 2014: 
Fraværende: Jørgen Kristoffersen 
  
Indstilles godkendt. 
  
Bilag 
  
  
  
  
Byråd, 28. januar 2014: 
Fraværende: Ingen 
  
Godkendt. 
Leverandør- og kvalitetskrav personlig pleje og 
praktisk hjælp 2013 
710-2013-285056 
Kontrakt for praktisk hjælp og personlig pleje 
2013 
710-2013-285028 
Ansøgningsskema Personlig pleje og praktisk 
hjælp 2013 
710-2013-288712 
Leverandør- og kvalitetskrav madservice 2013 
710-2013-257053 
Kontrakt for madservice 2013 
710-2013-288701 
Ansøgningsskema madservice 2013 
710-2013-288669 
